Väinjärv

Väinjärv (ka Veinjärv) on järv Järvamaal Järva vallas Väinjärve küla lähedal. Ta jääb Pandivere kõrgustiku lõunaossa. 

Väinjärv on Järva maakonna suurim järv. 

Järve pindala on 35,9 (saartega 36,2 ha). Vaadatud 9.03.2015. ja sügavus maksimaalselt 11,5 m. 

Limnoloogiliselt tüübilt kuulub see kalgiveeliste segatoiteliste järvede hulka.

Väinjärve vesi on väga selge. 

Järv saab oma veed allikatest ja kraavidest, väljavool Väinjärve oja pidi Preedi jõkke. 

Kaladest esineb latikat, särge, ahvenat, haugi, viidikat jt.

Järve põhjakaldal on hästi väljaehitatud supelrand ja ujumiskoht.

Muistendite järgi tahtnud Kalevipoeg järvele silda ehitada. Olju mäelt veetud liivast tekkinud pikk mägi ja järve läbiv seljandik.

Järve Väinjärve küla poolsel kaldal kasvab kaks põlist tamme ning võimas kuuetüveline remmelgas (ümbermõõt 5,0 m). 

Väinjärvest paar kilomeetrit lõunas on väiksem Rõhu Umbjärv, kus kevadel ja sügisel peatuvad sagedasti suured hane- ja luigeparved. 

Sport
Väinjärvel on talviti olnud 3 km pikkune jäärada, millel on peetud Koeru valla jäärajasõidu meistrivõistlusi.Koeru valla jäärajasõidu meistrivõistlused, Võistlusjuhend 200991 kilomeetrit: Eesti Kroonika 2009, Režissöör Liina Paakspuu. Tootja Traumfabrik.

Viited

Kategooria:Järva valla järved